**Z á p i s n i c a**

**zo zasadnutia Obecného zastupiteľstva obce Michalová**

**konaného dňa 28. októbra 2020**

Prítomní: podľa prezenčnej listiny:

starostka obce: Ing. Terézia Tisovčíková

poslanci OcZ: 6, Ing. Miloš Dekrét, Ing. Erika Goceliaková, Milan Krupa, Dušan Purgat, František Vojtas, Mgr. Ján Dianiš

hlavná kontrolórka obce: Ing. Iveta Purgatová

prednostka obecného úradu: Jana Herichová

zamestnanci obce:

občania obce podľa prezenčnej listiny

Neprítomní - ospravedlnení: Ivan Boháčik, Pavol Golian, Ing. Ivan Kokavec

**K bodu 1:**

**Otvorenie**

Obecné zastupiteľstvo obce Michalová otvorila a viedla Ing. Terézia Tisovčíková, starostka obce. Skonštatovala, že na zasadnutí je prítomných 6 poslancov Obecného zastupiteľstva obce Michalová, takže obecné zastupiteľstvo obce Michalová je uznášania schopné.

**K bodu 2:**

**Určenie zapisovateľa a overovateľov zápisnice a uznesení**

Za zapisovateľku zápisnice zo zasadnutia OcZ určila starostka obce Janu Herichovú, prednostku obecného úradu.

Za overovateľov správnosti zápisnice a uznesení určila starostka obce poslancov: Milana Krupu a Ing. Miloša Dekréta.

**K bodu 3:**

**Návrh na schválenie programu rokovania Obecného zastupiteľstva obce Michalová**

Starostka obce Michalová, Ing. Terézia Tisovčíková predložila návrh programu zasadnutia obecného zastupiteľstva obce Michalová.

Ing. Erika Goceliaková, zástupkyňa starostky obce navrhla upraviť bod 9 Majetkové záležitosti – žiadosti došlé na obecný úrad, neprejednávať žiadosti, ktoré sa týkajú prevodu majetku obce, ponechať len žiadosť TJ Slovan Michalová o dotáciu z rozpočtu obce.

Starostka obce Ing. Terézia Tisovčíková dala za návrh Ing. Eriky Goceliakovej hlasovať.

Obecné zastupiteľstvo návrh Ing. Eriky Goceliakovej schválilo.

Hlasovanie: 6 za, Proti: 0, Zdržal sa hlasovania: 0

Následne starostka obce predložila upravený návrhprogramu:

1. Otvorenie
2. Určenie zapisovateľa a overovateľov zápisnice
3. Návrh na schválenie programu rokovania Obecného zastupiteľstva obce Michalová
4. Voľba návrhovej komisie
5. Vyhodnotenie plnenia uznesení z predchádzajúcich zasadnutí OcZ
6. Správa o výsledku kontroly dodržania podmienok pre prijatie návratných zdrojov financovania
7. Návrh na schválenie návratnej finančnej výpomoci zo strany štátu
8. Návrh na zmenu rozpočtu obce Michalová na rok 2020
9. Žiadosť TJ Slovan Michalová o dotáciu z rozpočtu obce
10. Návrh na zmenu katastrov obcí Michalová, Pohronská Polhora a mesta Brezno
11. Informácie starostky obce
12. Diskusia
13. Záver

Obecné zastupiteľstvo obce Michalová program zasadnutia obecného zastupiteľstva schválilo

Hlasovanie: 6 za, Proti: 0, Zdržal sa hlasovania: 0

**K bodu 4:**

**Voľba návrhovej komisie**

Starostka obce Ing. Terézia Tisovčíková navrhla do návrhovej komisie poslancov: Ing. Eriku Goceliakovú a Františka Vojtasa.

Obecné zastupiteľstvo obce Michalová zvolilo návrhovú komisiu v zložení: Ing. Erika Goceliaková a František Vojtas.

Hlasovanie: 6 za, Proti: 0, Zdržal sa hlasovania: 0

**K bodu 5:**

**Vyhodnotenie plnenia uznesení z predchádzajúceho zasadnutia**

|  |
| --- |
| Vyhodnotenie plnenia uznesení predložila prednostka obecného úradu Jana Herichová. Konštatovala, že uznesenia OcZ Obce Michalová zo zasadnutia konaného dňa 10.9.2020 sú splnené čiastočne. Zostávajú v plnení: **Uznesenie č. 31/2020** upozornenie prokurátora Okresnej prokuratúry,  prijať opatrenia v súlade s upozornením prokurátora a **Uznesenie č. 35/2020** prenájom nebytových priestory o celkovej výmere úžitkového priestoru 187 m2 **(pohostinstvo)** v budove na ulici Hrádza súp. č. 19, za účelom prevádzkovania obchodnej činnosti ktoré sú v riešení. Zostávajú v plnení aj Uznesenie č. 74/2017 zo dňa 13.júla 2017 – odpredaj pozemkov pre p. Kláru Zajakovú, a Uznesenie č. 69/2019 – prenájomnebytových priestorov v budove na ulici Hrádza súp. č. 19 v k. ú. Michalová, za účelom prevádzkovania obchodnej činnosti. |

Obecné zastupiteľstvo obce Michalová vzalo vyhodnotenie plnenia uznesení z predchádzajúcich zasadnutí OcZ na vedomie.

Hlasovanie: 6 za, Proti: 0, Zdržal sa hlasovania: 0

**K bodu 6:**

**Správa o výsledku kontroly dodržania podmienok pre prijatie návratných zdrojov financovania**

Správu o výsledku kontroly dodržania podmienok pre prijatie návratných zdrojov financovania predložila hlavná kontrolórka Ing. Iveta Purgatová. Konštatovala, že po preverení skutočností sú podmienky na prijatie návratnej finančnej výpomoci splnené.

Obecné zastupiteľstvo obce Michalová vzalo Správu o výsledku kontroly dodržania podmienok pre prijatie návratných zdrojov financovania na vedomie.

Hlasovanie: 6 za, Proti: 0, Zdržal sa hlasovania: 0

**K bodu 7:**

**Návrh na schválenie návratnej finančnej výpomoci zo strany štátu**

Vláda SR schválila finančnú výpomoc pre obce a mestá v dôsledku výpadku pandémie v súvislosti s pandémiou Covid 19. Obci Michalová výpadok dane z príjmov v roku 2020 činí 26.303,- Eur, Starostka obce odporúča prijatie tejto bezúročnej návratnej finančnej výpomoci na základe Uznesenia vlády Slovenskej republiky č. 494 z 12. augusta 2020 v celkovej výške. 26.303, EUR na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID – 19.

Účel výpomoci je: výkon samosprávnych pôsobností z dôvodu kompenzácie výpadku dane z príjmov FO. Termín schválenia OcZ: do 31.10.2020. Čerpanie do konca roku 2020. Splácanie až v rokoch 2024 - 2027

Obecné zastupiteľstvo obce Michalová vzalo na vedomie informáciu o schválení finančnej výpomoci pre obce a mestá v dôsledku výpadku pandémie v súvislosti s pandémiou Covid 19 a schválilo prijatie bezúročnej návratnej finančnej výpomoci na základe Uznesenia vlády Slovenskej republiky č. 494 z 12. augusta 2020 v celkovej výške. 26.303,- EUR na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID – 19.

Hlasovanie: 6 za, Proti: 0, Zdržal sa hlasovania: 0

**K bodu č. 8:**

**Návrh na zmenu rozpočtu obce Michalová**

Z dôvodu potreby dokončenia rekonštrukcie miestnych komunikácií je potrebné vykonať presun finančných prostriedkov vo výške 81.300,- Eur a to z bežných výdavkov, ktoré je predpoklad, že sa nebudú čerpať do konca roku 2020 a to z kapitoly: Výkonné a zákonodarné orgány, cestovný ruch, miestne komunikácie – údržba, údržba budov, ostatný šport, ostatná kultúra, náboženské a iné spoločenské služby a opatrovateľská služba.

Navrhovaná zmena rozpočtu je rozpísaná v rozpočtovom opatrení č. 12/2020-OcZ, ktoré je prílohou návrhu na uznesenie.

Poslanci Obecného zastupiteľstva schválili zmenu rozpočtu Obce Michalová na rok 2020 rozpočtovým opatrením č. 12/2020- OcZ.

Hlasovanie: 6 za, Proti: 0, Zdržal sa hlasovania: 0

**K bodu 9:**

**Žiadosť TJ Slovan Michalová o poskytnutie dotácie z rozpočtu obce**

Žiadosť o poskytnutie dotácie z rozpočtu obce predložila Ing. Erika Goceliaková, predsedníčka komisie finančnej a hospodárenia s majetkom obce.

TJ Slovan Michalová predložila žiadosť o dotáciu z rozpočtu obce vo výške 1.170,57 EUR na činnosť futbalového klubu. Konštatovala, že v zmysle VZN, ktorým sa ustanovujú podrobnosti poskytovania dotácií z rozpočtu obce je možné podať žiadosť aj v priebehu roka a žiadosť obsahuje všetky potrebné náležitosti odporúčaobecnému zastupiteľstvu schváliť dotáciu vo výške 1.170,57 €, na účel uvedený v žiadosti – na činnosť futbalového klubu TJ Slovan Michalová.

Hlasovanie: 6 za, Proti: 0, Zdržal sa hlasovania: 0

**K bodu 10:**

**Návrh na zmenu katastrov obcí Michalová, Pohronská Polhora a mesta Brezno**

Ing. Terézia Tisovčíková, starostka obce informovala prítomných o vyjadrení Advokátskej kancelárie JUDr. Urbániho k návrhu zmeny katastrov obcí Michalová, Pohronská Polhora a Mesta Brezno. JUDr. Urbáni, zdôraznil najmä skutočnosť, že obce musia pri územných zmenách usporiadať svoje majetkovoprávne vzťahy. O zmene katastrálnych hraníc rozhodne správa katastra na návrh dotknutej obce. K návrhu je potrebné pripojiť mnoho dokumentov, na ktoré je potrebné mnoho úkonov. Preto chce vedieť aký majú názor poslanci OcZ, či sa treba do vybavovania pustiť.

V katastri Pohronskej Polhory sú občania Michalovej, mnohé služby vykonávame pre nich, ale v cudzom katastri. Čo sa týka Brezna, budeme mať veľkú stavbu čistiareň odpadových vôd v k.ú. Brezno, aj oproti jeden dom, ktorého obyvatelia sú tiež obyvateľmi obce Michalová je v k.ú. Brezno, preto by sme mohli skúsiť urobiť zmenu.

Ing. Iveta Purgatová, hlavná kontrolórka obce sa pýtala, či bude potrebovať obec niekoho externého, aby vypracoval návrh na zmeny katastrov.

Ing. Terézia Tisovčíková, starostka obce odpovedala, že zatiaľ nie, čo potrebuje, to komunikuje s právnikmi, s ktorými máme zmluvu na právne služby.

František Vojtas, informoval prítomných, že hovoril so starostom obce Pohronská Polhora, ktorý chce riešiť spoločnú zmenu katastrov.

Poslanci obecného zastupiteľstva vzali informácie ohľadom zmeny katastrov hraníc na vedomie.

Hlasovanie: 6 za, Proti: 0, Zdržal sa hlasovania: 0

**K bodu 11:**

**Informácie starostky obce:**

Ing. Terézia Tisovčíková, starostka obce informovala prítomných, že investičné akcie: vodovod, kanalizácia, asfaltovanie prebieha, kolaudácia stavieb bude až budúci rok, momentálne firma robí na vodojeme, ktorý je zasypaný, práce sa dokončujú, robí sa technológia. Práce pokračujú už aj na čističke odpadových vôd a už by mohli pokračovať na výstavbe ďalšej časti čistiareň.

Okrem týchto prebiehajúcich projektov je treba sa zaoberať aj ďalšími vecami, ako je vysporiadanie pozemkov za 15-bytovkou za účelom výstavby nájomných bytov. Momentálne sú možnosti na získanie finančných prostriedkov na výstavbu nájomných bytov, ale nám je potrebné získať pozemok do vlastníctva. Na túto lokalitu máme vyhotovenú len štúdiu, čo pre pozemkový fond nepostačuje, nakoľko uprednostňuje územný plán obce, čo nemáme.

Je potrebné venovať sa aj pozemku pod obecným úradom, za asfaltovým ihriskom a uvažovať vybudovať tam napr. Dom pre seniorov. Aj na tento účel sa budú dať získať finančné zdroje.

Ďalej, Ing. Terézia Tisovčíková, starostka obce informovala prítomných o prípravách na celoplošné testovanie Covid-19. Samosprávy sa majú pripraviť a byť maximálne súčinní pri testovaní. Obec Michalová má schválené 1 odberné miesto, pred Kultúrnym domom, testovať sa bude len 2 dni 31.10. a 1.11.2020. Priestory sú pripravené, ale ešte stále sa môže niečo zmeniť. Ak nebude ľudí, najmä zdravotníkov, môže sa stať že nebude dezinfekcia, nebudú prostriedky. Obec sa musí na všetko pripraviť. Zháňame aj zdravotníkov, dobrovoľníkov, aj dezinfekciu, aj ochranné prostriedky. Neprišli včera žiadne informácie, dnes veľmi strohé,

My sme pripravení, občanov budeme vyzývať aby chodili na testy nie podľa abecedy, ale podľa ulíc, podľa čísla domov, je urobený harmonogram v hodinových intervaloch. Je predpoklad že každú hodinu otestujú 35 ľudí. Všetky informácie budeme hlásiť, dáme na webovú stránku, pripravujeme aj Oznámenia pre obyvateľov, ktoré sa budú doručovať do domácností.

Ing. Erika Goceliaková sa pýtala či máme zdravotníkov.

Ing. Terézia Tisovčíková, starostka obce informovala že sme nahlásili Máriu Bibovú, Danielu Kubizniakovú, a bude sa snažiť vybaviť aj Gabiku Golianovú.

Je však problém s dobrovoľníkmi a administratívnymi pracovníkmi, nakoľko práce sú obmedzené časom. Dobrovoľníci nie sú zaplatení. Čo sa týka ostatných, máme prideleného jedného vojaka, ktorý bude koordinátorom.

Starostka obce požiadala aj poslancov, aj zamestnancov, aby boli počas celoplošného testovania v obci k dispozícii.

Milan Krupa prisľúbil pomoc a navrhoval aby sa všetko pripravilo v piatok

Starostka obce uistila poslancov, že im dá informáciu o tom, kedy sa stretneme a čo budeme robiť.

**K bodu 12:**

**Diskusia:**

V diskusii sa poslanci opäť pýtali, či sa vyhlásilo v rozhlase, aby sa prihlásili dobrovoľníci na testovanie.

Ing. Terézia Tisovčíková, starostka obce informovala že nie, lebo stále nie sú presné informácie.

Z obecného úradu nemala koho určiť, nakoľko je hranica veku do 50 rokov pre administratívneho pracovníka. Pôjde Dušan Suja, a Juraj Kupec.

Mgr. Ján Dianiš konštatuje, že zmysluplnosť testovania uniká. Prosí o zverejnenie pravdivých informácií. Navrhuje vyzvať seniorov, aby neriskovali, keď nemusia ísť na testy, aby nechodili a zostali 10 dní doma.

Starostka obce prisľúbila že informácie budeme zverejňovať.

**K bodu 13:**

**Záver**

Po vyčerpaní programu starostka obce poďakovala prítomným za účasť a zasadnutie Obecného zastupiteľstva obce Michalová ukončila.

V Michalovej, 28.10.2020

Zapísala: Jana Herichová

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ing. Terézia Tisovčíková Jana Herichová

starostka obce prednostka obecného úradu

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Milan Krupa Ing. Miloš Dekrét

overovateľ I. overovateľ II.